|  |
| --- |
|  |
| PAGĖGIŲ SAVIVALDYBĖS TARYBA **sprendimas**  **DĖL VšĮ ,,PAGĖGIŲ PIRMINĖS SVEIKATOS PRIEŽIŪROS CENTRAS“ VADOVO MĖNESINĖS ALGOS KINTAMOSIOS DALIES NUSTATYMO IR 2017 METŲ ĮSTAIGOS VEIKLOS UŽDUOČIŲ PATVIRTINIMO** |
| 2017 m. balandžio 27 d. Nr. T-67 Pagėgiai |
|  |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos sveikatos priežiūros įstaigų įstatymo 151 straipsnio 6 dalimi, 28 straipsnio 2 ir 8 punktais, Lietuvos nacionalinės sveikatos sistemos viešųjų įstaigų veiklos finansinių rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos aprašo, patvirtinto Lietuvos Respublikos sveikatos apsaugos ministro 2011 m. gruodžio 1 d. įsakymu Nr. V-1019, 2, 9 ir 21 punktais, atsižvelgdama į viešosios įstaigos ,,Pagėgių pirminės sveikatos priežiūros centras“ 2017 m. kovo 27 d. raštą Nr. 89 ,,Dėl siektinų veiklos užduočių 2017 metams“, Pagėgių savivaldybės taryba  nusprendžia:

1. Nenustatyti VšĮ ,,Pagėgių pirminės sveikatos priežiūros centras“ vadovui mėnesinės algos kintamosios dalies nuo 2017 m. gegužės 1 d. iki 2018 m. balandžio 30 d.

2. Patvirtinti VšĮ ,,Pagėgių pirminės sveikatos priežiūros centras“ 2017 m. veiklos užduotis (pridedama).

3. Apie sprendimo priėmimą paskelbti Teisės aktų registre ir Pagėgių savivaldybės interneto svetainėje www.pagegiai.lt.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Virginijus Komskis

PATVIRTINTA

Pagėgių savivaldybės tarybos

2017 m. balandžio 27 d.

sprendimu Nr. T-67

**VIEŠOSIOS ĮSTAIGOS „PAGĖGIŲ PIRMINĖS SVEIKATOS PRIEŽIŪROS CENTRAS“ 2017 METŲ veiklos užduotys**

|  |  |  |
| --- | --- | --- |
| **Veiklos užduočių vertinimo rodikliai** | **Rodiklio įvykdymo vertinimo kriterijai** | **Vertė balais** |
| 1. Kiekybiniai veiklos vertinimo rodikliai: |  |  |
| 1.1. Finansinis įstaigos veiklos rezultatas | teigiamas | 10 |
| 1.2. Įstaigos sąnaudų darbo užmokesčiui dalis | ne daugiau 65 proc. | 10 |
| 1.3. Įstaigos sąnaudų valdymo išlaidoms dalis | ne daugiau 15 proc. | 10 |
| 1.4. Papildomų finansavimo šaltinių pritraukimas | dalyvavimas projektuose, programose | 10 |
| 1.5. Įstaigos skolos rodiklio koeficientas | ne daugiau 0,5 | 5 |
| **2. Kokybiniai veiklos vertinimo rodikliai** |  |  |
| 2.1. Pacientų pasitenkinimo įstaigos teikiamomis paslaugomis bei pacientų skundų tendencijos | mažiau 0,05 proc. visų metinių apsilankymų | 10 |
| 2.2. Kokybės vadybos sistemos diegimo ir vystymo laipsnis | įdiegimo ir sertifikavimo vykdymas | 5 |
| 2.3. Darbuotojų kaitos įstaigoje rodikliai | iki 10 proc. | 5 |
| 2.4. Asmens sveikatos priežiūros paslaugų prieinamumas | 1-2 dienos | 10 |
| 2.5. Dalyvavimo įgyvendinant PSDF biudžeto lėšomis finansuojamas atitinkamų ligų mastas | 10 proc. | 8 |
| 2.6. Informacinių technologijų diegimo ir vystymo lygis:  a) įstaigos informacinė sistema;  b) kompiuterinė programa „Profilaktinių skiepijimų planavimo ir apskaitos sistema“;  c) tęsti ir tobulinti buhalterinės atskaitomybės darbus VSAKIS programoje;  d) nuolat teikti informaciją interneto svetainėje [www.pagegiupspc.lt](http://www.pagegiupspc.lt) | 40 proc. | 10  3  3  2  2 |
| 2.7. Įstaigoje taikomų kovos su korupcija priemonių vykdymas | 80 proc. | 10 |
| 2.8. Nuolat kelti personalo kvalifikaciją ir profesionalumą seminaruose, konferencijose | Nuolat siekti | 10 |

**~~--------------------------------------------~~**